fol. S gra 
. 20 
e 
10 
20 
25 
3 
= 
il l'apela et sage et philosophe, et le fist seoir dalés lui. Aprés le justiche apela le riche: 
homme et le jovlenchel et commanda a recorder le fait; et si fisent il. Et le justiche dist 
au philosophe que il oist le cause et si fesist le jugement de che que il orroit. Dist li philo- 
sophes: Justiche, commande l'oille clere des plains touniax a mesurer, et saches combien il 
y a d'oille claire et combien d'espesse; et se tu trueves autant d'oille espesse es demis 
touniax comme es plains, dont saches que li oilles est emblés Et se tu ne trueves mie tant 
d'oille espesse es demis touniaus comme es plains, mais selone che que il y a d'oille clere, 
dont saches que li oilles n'est mie emblés. Le justiche confrema le jugement, et fu fais en 
tele maniere. Ensi fu li jovlenchiax delivrés par le sens du philosophe. Quant li plait furent 
finé, li jovlenchiax merchia moult le justiche et rendi moult de graces au philosophe. Li phi- 
losophes dist a li: N'ois tu onques le parole du sage qui dist: N'acate mie le maison dusques 
adont que tu connoisses le voisin? Le jovlenchiax respondi: Nous aviemes le maison ainchois 
que chis s’i herbergast. Si le vend, dist li philosophes, ainchois que tu demeures emprés 
mauvais voisin. 
Li desciples dist: Bien apert que tex jugemens est de philosophe, et ch'est par le 
grace de Dieu. Bien doit estre nommés par tel non „Aiue-caitif“. Dist li desciples: Chou 
que jou ai oi m'esmuet plus a oir. Dist li maistres: Et je t'en dirai encore volentiers. 1l 
commenche en tele maniere: 
Uns riches hons estoit et aloit parmi une chité,| si portoit avec li un sakel, u quel 
il avoit mil besans, et par deseure en cheli meisme saquel avoit un serpentel d'or a iex de 
pierres precieuses que on nomme jagonse. Il perdi tout ensamble. Uns povres qui la passoit 
trouva tout che et le donna a se femme, et li conta comment il lavoit trouvé. Quant le 
femme oi che, si dist: Or le gardons, car Diex le nous a donné. Apres avint un jour c’uns 
bediaus ala criant par le rue: Qui tel avoir a trouvé, si le renge et on li dourra -e- besans 
et li pardourra on le pechié. Chis qui l'avoit trouvé oi chou et dist a se femme: Rendons 
chest avoir, si en arons -c- besans sans pechié. Dist le femme: Se Diex vausist que chiex 
eust l'avoir, il ne l’eust mie perdu. Gardons che que Diex nous a donné. Li hons pena a 
che que li avoirs fust rendus; mais se femme le contredisoit. Et nequedent, vausist le femme 
ou non, li hons rendi l'avoir et demanda che que li crierres avoit pramis. Li riches plains 
de boidie dist: Saches k'encore me faut uns tex serpens. Et che disoit il par male ocoison, 
pour che que il ne voloit nient donner au povre homme les besans que illi avoit pramis. 
1/2 ilz l'appellerent et le firent s. delez eulx. Apres appellerent . . . et commanda la justice a rec. - 
la cause B — 3 de che que il orroit fehlt B — 4 Justiche fehlt B — Fay ... mesurer B — 6 s. certainement B 
— 7 mais seulement selon la quantite de loyle B — 9 le conseil B — 9/10 le proces fut fine B — 10 merchia 
m. 1. just. fehlt B (—g) — 11 o. parler dun philosophe qui dist cele parole nachate mie la maison de ton 
voisin B — 12/14 Le jov. . . . voisin fehlt (durch Augensprung) K — 16 ayde chaitif. Dist le philosophe (sic) 
ce que jay oy me meut a plus parler de philosophie. Dist le disciple et je y entenderay volentiers B — 
19 est. jadiz qui aloit B — un sachet B — 20 par derriere B — 21 il perdy ce sachet B — 21/22 qui tres- 
passoit la rue le trouva et le porta a sa f. B — 23 quant dieu le nous a envoye B (— g) — 24 un sergant B 
— 25 oy ce cry B — 27/28 Le bon homme pensoit tousjours a ce quil fust rendus B — 28 fust fehli K — 29 le 
sergant avoit crie et promis B — 30 de convoitise et de trahison dist sachez mon ami B — par mauvaise 
intention B — 31 voul. mie rendre . . , les cent besans B 
Tom. XXXVII. 
